smcproject/ml-wiki-sentences huggingface dataset:
എന്റമോളജിക്കൽ സൊസൈറ്റി ഓഫ് ഫ്രാൻസും അദ്ദേഹത്തിന് അംഗത്വം നൽകി ആദരിച്ചു.
അവലംബം പുറം കണ്ണികൾ ചാൾസ് സ്വിനോയി വിക്കിപീഡിയയുടെ സഹോദര സംരംഭങ്ങളിൽ ഗ്രന്ഥങ്ങൾ വിക്കിസോഴ്സിൽനിന്ന് Manuscript Collection Lepidoptera Indica : 1 2 3 4 5 6 7 8 9 10
ചിംബോറാസോ അഗ്നിപർവതം ഇംഗ്ലീഷ് വിലാസം https://ml.wikipedia.org/wiki/Chimborazo_(volcano)
ഇക്വഡോറിലെ ഇപ്പോൾ സജീവമല്ലാത്ത ഒരു അഗ്നിപർവതമാണ് ചിംബോറാസോ അഗ്നിപർവതം ( സ്പാനിഷ് ഉച്ചാരണം: [tʃimboˈɾaso] ).
ആന്തിസിലെ കോർഡില്ലേറെ ഓക്സിഡെന്റൽ നിരകളിൽ ഭൂമധ്യരേഖക്ക് സമീപമായി സ്ഥിതിചെയ്യുന്ന ഈ അഗ്നിപർവതം എ.ഡി 550-ൽ സജീവമായിരുന്നു.
ചിംബോറാസോയുടെ മേലഗ്രമാണ്‌ ഭൂമിയുടെ ഉപരിതലത്തിൽവെച്ച് കേന്ദ്രത്തിൽ നിന്നും ഉപരിതലത്തിലെ ഏറ്റവും അകലെയുള്ള ഭാഗം, ഭൂമധ്യരേഖ ഭാഗം തള്ളി നിൽക്കുന്നതാണിതിനു കാരണം.
ഇക്വഡോറിലെ ഏറ്റവും ഉയരമുള്ള കൊടുമുടിയുമാണിത്.
അവലംബം ↑ Reaching Earth´s Closest Point to the Sun ↑ {{ cite journal }} : Unknown parameter | month= ignored ( help ) ↑ "Ecuador" Ultras page .
Peaklist.org .
Retrieved 2012-11-06.
ചികിത്സാ സൂചിക ഇംഗ്ലീഷ് വിലാസം https://ml.wikipedia.org/wiki/Therapeutic_index
ഒരു മരുന്നിന്റെ ആപേക്ഷിക സുരക്ഷയുടെ അളവാണ് ചികിത്സാ സൂചിക (TI;ചികിത്സാ അനുപാതം എന്നും പറയുന്നു) ചികിത്സാ ഫലത്തിനായി  വിഷാംശത്തിന് കാരണമാകുന്ന വിഷവസ്തുക്കൾക്ക് എതിരെ ഫലപ്രദമായ ചികിത്സാ ഗുണം നൽകുന്ന ചികിത്സാ ഏജന്റുകളെ തെരഞ്ഞെടുക്കുന്നു.
അനുബന്ധ പദങ്ങളായ ചികിത്സാ ജാലകം അല്ലെങ്കിൽ സുരക്ഷാ ജാലകം ഫലപ്രാപ്തിക്കും വിഷാംശത്തിനും ഇടയിൽ ഫലപ്രാപ്തി പ്രയോഗത്തിൽ കൊണ്ടുവരുന്ന ഡോസുകളുടെ ഒരു ശ്രേണിയെ ഇത് സൂചിപ്പിക്കുന്നു.
അസ്വീകാര്യമായ പാർശ്യഫലങ്ങളോ അല്ലെങ്കിൽ വിഷബാധയോ കൂടാതെ ഏറ്റവും മികച്ച ചികിത്സാ ഗുണം നേടാൻ ഇത് സഹായിക്കുന്നു.
പ്രമാണയോഗ്യമായി, അംഗീകൃത മരുന്നിന്റെ സ്ഥാപിതമായ ക്ലിനിക്കൽ സൂചന ക്രമീകരണത്തിൽ, ടാർഗെറ്റുചെയ്‌ത സൂചനയുമായി പൊരുത്തപ്പെടാത്ത ഒരു സംഭവത്തിൽ / തീവ്രതയിൽ പ്രതികൂല ഫലങ്ങൾ ഉണ്ടാക്കുന്ന മരുന്നിന്റെ ഡോസിന്റെ അനുപാതത്തെ ടിഐ സൂചിപ്പിക്കുന്നു.
(ഉദാ. 50% വിഷയങ്ങളിൽ വിഷാംശം, TD50) ഇത് ഫാർമക്കോളജിക്കൽ ഇഫക്റ്റിലേക്ക് ആവശ്യമുള്ള ഡോസിലേക്ക് നയിക്കുന്നു.
(ഉദാ: 50% വിഷയങ്ങളിൽ കാര്യക്ഷമമായ അളവ്, ED50).
ഇതിനു വിപരീതമായി ഒരു മരുന്നിന്റെ ക്രമീകരണത്തിലെ ചികിത്സാ സൂചികയിൽ പ്ലാസ്മ എക്സ്പോഷണൽ ലെവലുകളുടെ അടിസ്ഥാനത്തിൽ ടിഐ കണക്കാക്കുന്നു.
ഫാർമസ്യൂട്ടിക്കൽ ടോക്സിക്കോളജിയുടെ ആദ്യകാലങ്ങളിൽ, മൃഗങ്ങളിൽ ടിഐ ഇടയ്ക്കിടെ നിർണ്ണയിക്കാനായി ജനസംഖ്യയുടെ 50% പേർക്ക് (എൽഡി 50) ഉപയോഗിക്കുന്ന ഒരു മരുന്നിന്റെ മാരകമായ ഡോസിനെ  ജനസംഖ്യയുടെ 50% പേർക്ക് (ഇഡി 50) ഉപയോഗിക്കുന്ന ഏറ്റവും കുറഞ്ഞ ഡോസ് കൊണ്ട് ഹരിക്കുന്നു.
ഇന്ന്, കൂടുതൽ സങ്കീർണ്ണമായ വിഷാംശങ്ങൾക്ക് അവസാന പോയിന്റുകൾ ഉപയോഗിക്കുന്നു.
Therapeutic Index = L D 50 E D 50 {\displaystyle {\text{Therapeutic Index}}=\mathrm {\frac {LD50}{ED50}} } മൃഗീയ പഠനങ്ങളിൽ, അല്ലെങ്കിൽ മനുഷ്യർക്ക്, Therapeutic Index = T D 50 E D 50 {\displaystyle {\text{Therapeutic Index}}=\mathrm {\frac {TD50}{ED50}} }
പല മരുന്നുകളും, മനുഷ്യരിൽ സബ് ലീതൽ ഡോസുകൾ കടുത്ത വിഷാംശം ഉണ്ടാക്കുന്നു.
ഈ വിഷാംശം കാരണം പലപ്പോഴും നൽകേണ്ടുന്ന ഒരു മരുന്നിന്റെ അളവിനെ പരമാവധി പരിമിതപ്പെടുത്തുന്നു.
ഒരു ഉയർന്ന ചികിത്സാ സൂചകം താഴ്ന്ന അളവിൽ നൽകാൻ മുൻഗണന നൽകുന്നു.
ചിലപ്പോൾ ഒരു രോഗിക്ക് കൂടുതൽ ഡോസ് എടുക്കേണ്ടി വരുന്നു.
ഒരു രോഗിക്ക് മരുന്നിന്റെ വിഷാംശത്തിന്റെ ത്രെഷോൾഡിലെത്തിക്കുന്ന മരുന്നിന്റെ അളവ് ചികിത്സാ ഗുണം ഉണ്ടാക്കാൻ എടുക്കുന്ന അളവിനേക്കാൾ വളരെ കൂടുതലായിരിക്കണം.
Term Meaning 'ED' Effective Dose 'TD' Toxic Dose 'LD' Lethal Dose 'TI' Therapeutic Index 'TR' Therapeutic Ratio
ഇതും കാണുക Effective dose EC50 IC50 LD50 അവലംബം
ചാൾസ് സാൻഡേഴ്സ് പെയേഴ്സ് ഇംഗ്ലീഷ് വിലാസം https://ml.wikipedia.org/wiki/Charles_Sanders_Peirce ചാൾസ് സാൻഡേഴ്സ് പെയേഴ്സ്
വിഖ്യാതനായ അമേരിക്കൻ ഭൗതികശാസ്ത്ര ചിന്തകനും തത്ത്വചിന്തകനുമാണ് ചാൾസ് സാൻഡേഴ്സ് പെയേഴ്സ് (1839-1914) .
പ്രാഗ്മാറ്റിസം എന്ന തത്ത്വചിന്താരീതിയുടെ ഉപജ്ഞാതാവായി അറിയപ്പെട്ടു.
ആദ്യകാലത്ത് കാന്റിന്റെ സ്വാധീനവും പിൽക്കാലത്ത് തോമസ് റീഡിനെപ്പോലുള്ള സാമാന്യതത്ത്വ ചിന്തകന്മാരുടെ സ്വാധീനവുമുണ്ടായി.
ക്രിട്ടിക്കൽ കോമൺസെൻസിസം എന്ന പെയേഴ്സന്റെ പരികല്പനയിൽ ഈ സ്വാധീനതകൾ പ്രകടമായി പ്രത്യക്ഷപ്പെട്ടു .
തർക്കശാസ്ത്രവും സെമിയോട്ടിക്സും തമ്മിലുള്ള ബന്ധത്തെ ശരിയായി തിരിച്ചറിയുകയും ചിഹ്നശാസ്ത്രത്തിന് അടിത്തറയായിത്തീർന്ന ചില അടിസ്ഥാനാശയങ്ങൾ വികസിപ്പിച്ചെടുക്കുകയും ചെയ്തു.
ചാൾസ് സാൻഡേഴ്സ് പെയേഴ്സ് ഹാർവാർഡ് സർവ്വകലാശാലയിലെ ഗണിതശാസ്ത്രജ്ഞനും ജ്യോതിശാസ്ത്രജ്ഞനുമായിരുന്ന ബെഞ്ചമിൻ പെയേഴ്സിന്റെ മകനായി  1839-ൽ മസാഞ്ചുസെറ്റ്സിലെ കേംബ്രിഡ്ജിൽ ജനിച്ചു.
ഹാർവാർഡ് യൂനിവേർസിറ്റിയിൽ വിദ്യാഭ്യാസം പൂർത്തിയാക്കി.
1861 മുതൽ 1891 വരയുള്ള നീണ്ട മുപ്പത് വർഷം 'അമേരിക്കൻ കോസ്റ്റ് ഗാർഡ് സർവ്വേ'യിൽ ശാസ്ത്രജ്ഞനായിരുന്നു.
തർക്കശാസ്ത്ര പഠനത്തിനായി ഭൗതികശാസ്ത്രത്തെ കൈവിട്ടു .
ജോൺ ഹോപ്കിൻസ് യൂണിവേർസിറ്റിയിൽ 1879 മുതൽ 1884 വരെ പ്രഭാഷണം നടത്തി.
അധാർമ്മികവും ഓർത്തോഡോക്സ് വിരുദ്ധവുമായ ജീവിതശൈലികൊണ്ട്  അമേരിക്കൻ യാഥാസ്ഥിതിക പൊതുസമൂഹത്തിന്റെ അംഗീകാരം നഷ്ടപ്പെട്ടു.
ജോലിനഷ്ടമാകാനും അതു കാരണമായി.
അവസാനകാലത്ത് രണ്ടാംഭാര്യയോടൊപ്പം പെൻസിൽവാനിയായിൽ  ജീവിതം ചെലവഴിച്ചു.
ശേഷിച്ച കാലം എഴുത്തിനു വേണ്ടി മാത്രമായി നീക്കി വെച്ചു.
ഒട്ടേറെ പ്രസിദ്ധീകരിക്കുകയും അതിലേറെ എഴുതുകയും ചെയ്തു.
ഒരു 'ലബോറട്ടറി തത്ത്വചിന്തകൻ' എന്നാണ് പെയേഴ്സ്  സ്വയം വിശേഷിപ്പിച്ചത് .
1914-ൽ അന്തരിച്ചു.
ചി-ചാവോ ചാൻ
ചി-ചാവോ ചാൻ ചൈനയിൽ ജനിച്ച അമേരിക്കയിൽ ജീവിച്ച നേത്രരോഗവിദഗ്ദ്ധയും നേത്രരോഗങ്ങളുടെ രോഗനിർണ്ണയത്തിലും രോഗപഠനത്തിലും വൈദഗ്ദ്ധ്യമുള്ള വൈദ്യശാസ്ത്രജ്ഞയുമാണ് .
ഇംഗ്ലീഷ്: Chi-Chao Chan.
1982-ൽ നാഷണൽ ഐ ഇൻസ്റ്റിറ്റ്യൂട്ടിൽ (NEI) ഒരു പോസ്റ്റ്ഡോക്ടറൽ ഗവേഷകയായി ചേർന്ന അവർ 2015-ൽ വിരമിക്കുന്നതുവരെ തുടർന്നു.
1999-ൽ മുതിർന്ന അന്വേഷകനും NEI ഇമ്മ്യൂണോപാത്തോളജി വിഭാഗത്തിന്റെയും ഹിസ്റ്റോപത്തോളജി കോർ മേധാവിയുമായിചി-ചാവോയ്ക്ക് സ്ഥാനക്കയറ്റം ലഭിച്ചു.
1967ൽ സാംസ്കാരിക വിപ്ലവം ആരംഭിക്കുമ്പോൾ തന്നെ ചാൻ ചുങ് ഷാൻ മെഡിക്കൽ കോളേജിൽ ( സൺ യാറ്റ്-സെൻ യൂണിവേഴ്സിറ്റി ഓഫ് മെഡിക്കൽ സയൻസസ് ) എംഡി പൂർത്തിയാക്കി.
1968 ൽ ഹോങ്കോങ് വഴി അവൾ യുഎസിൽ എത്തി.
ബോസ്റ്റൺ യൂണിവേഴ്സിറ്റിയിൽ നിന്ന് ഇംഗ്ലീഷ് പഠിച്ച ചാൻ കെന്റ് സ്റ്റേറ്റ് യൂണിവേഴ്സിറ്റിയിലും ജോൺസ് ഹോപ്കിൻസ് യൂണിവേഴ്സിറ്റിയിലും ബിരുദ കോഴ്സുകൾ പഠിച്ചു.
അവൾ ജോൺസ് ഹോപ്കിൻസിൽ ബിഎയും (1972) രണ്ടാമത്തെ എംഡിയും (1975) നേടി.
1976 മുതൽ 1979 വരെ സ്റ്റാൻഫോർഡ് യൂണിവേഴ്സിറ്റി മെഡിക്കൽ സെന്ററിൽ ഒഫ്താൽമോളജിയിൽ പഠനം പൂർത്തിയാക്കി.
W. Richard Green കീഴിൽ ഒഫ്താൽമിക് പാത്തോളജിയിൽ പോസ്റ്റ്ഡോക്ടറൽ ഫെലോഷിപ്പ് ചെയ്തു വിൽമർ ഒഫ്താൽമോളജിക്കൽ ഇൻസ്റ്റിറ്റ്യൂട്ടിൽ 1979 മുതൽ 1982 വരെ.
Robert B. Nussenblatt ലബോറട്ടറിയിൽ ക്ലിനിക്കൽ ഒക്യുലാർ ഇമ്മ്യൂണോളജി/യുവൈറ്റിസ് എന്നിവയിൽ രണ്ടാം പോസ്റ്റ്ഡോക്ടറൽ ഫെലോഷിപ്പിനായി ചി-ചാവോ 1982 മുതൽ 1986 വരെ നാഷണൽ ഐ ഇൻസ്റ്റിറ്റ്യൂട്ടിൽ (NEI) ചേർന്നു.
ഔദ്യോഗിക ജിവിതം
NEI-യിലെ പോസ്റ്റ്ഡോക്ടറൽ ഫെലോഷിപ്പിന് ശേഷം, ചി-ചാവോ അവിടെ ഒരു മെഡിക്കൽ ഓഫീസറായി ജോലി തുടർന്നു.
1992-ൽ ഇമ്മ്യൂണോപത്തോളജി വിഭാഗത്തിന്റെ മേധാവിയായി അവർ സ്ഥാനക്കയറ്റം ലഭിച്ചു.
1999-ൽ ചാൻ NEI ഹിസ്റ്റോപത്തോളജി കോറിന്റെ മേധാവിയായി.
അവളുടെ ലബോറട്ടറിക്ക് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് ക്ലിനിക്കൽ സെന്ററുമായി ശക്തമായ ബന്ധമുണ്ടായിരുന്നു.
ക്ലിനിക്കൽ ലബോറട്ടറി ഇംപ്രൂവ്‌മെന്റ് അപ്രൂവ്ഡ് (CLIA) സർട്ടിഫിക്കേഷൻ ഉള്ള കോറിന് ക്ലിനിക്കൽ, പരീക്ഷണാത്മക മാതൃകകൾ ലഭിച്ചു, കൂടാതെ പ്രതിവർഷം 6000-8000 സാമ്പിളുകൾ പ്രോസസ്സ് ചെയ്യുന്നു.
എൻ‌ഇ‌ഐ ക്ലിനിക്കൽ, റിസർച്ച് പോസ്റ്റ്-ഡോക്ടറൽ, പോസ്റ്റ്-ബാക്കലറിയേറ്റ് ഫെല്ലോകളുടെ മാർഗദർശിയായിരുന്നു ചി-ചാവോ.
ചൈനയിലെ ഒഫ്താൽമോളജിയുടെയും ദർശന ഗവേഷണത്തിന്റെയും വികസനത്തിലും മെച്ചപ്പെടുത്തലിലും അവർ സഹായിച്ചിട്ടുണ്ട്, ഈ പ്രക്രിയയിൽ, ചൈന, യുണൈറ്റഡ് സ്റ്റേറ്റ്സ്, ലോകമെമ്പാടുമുള്ള നേത്രരോഗവിദഗ്ദ്ധരും കാഴ്ച ഗവേഷകരും തമ്മിലുള്ള കൈമാറ്റം പ്രോത്സാഹിപ്പിക്കുകയും ചെയ്തു.
റഫറൻസുകൾ 1 2 ↑ This article incorporates text from this source, which is in the public domain .
1 2 3 {{ cite news }} : Empty citation ( help ) This article incorporates text from this source, which is in the public domain .
↑ ↑ {{ cite news }} : Empty citation ( help ) This article incorporates text from this source, which is in the public domain .
1 2 This article incorporates text from this source, which is in the public domain .
↑ {{ cite news }} : Empty citation ( help ) This article incorporates text from this source, which is in the public domain .
ചിംഗീസ് ഐത്ത്മതൊവ്
ചിംഗീസ് ഐത്ത്മതൊവ് Kyrgyz: Чыңгыз Айтматов [tʃɯŋˈʁɯs ɑjtˈmɑtəf]; Russian: Чинги́з Тореку́лович Айтма́тов) (1928 ഡിസംബർ 12 - 2008 ജൂൺ 10)റഷ്യനിലും കിർഗിസ് ഭാഷയിലും എഴുതിയ എഴുത്തുകാരനായിരുന്നു.
കിർഗിസ്ഥാൻ സാഹിത്യത്തിലെ ഏറ്റവും അറിയപ്പെറ്റുന്ന എഴുത്തുകാരനാണദ്ദേഹം.
അദ്ദേഹംത്തിന്റെ പിതാവ് കിർഗിസ് കാരനും മാതാവ് ടാടാർ വംശജയും ആയിരുന്നു.
മാതാപിതാക്കൾ, സർക്കാർ ജോലിക്കാർ ആയിരുന്നു.
കിർഗിസിയ റഷ്യൻ സാമ്രാജയഭാഗമായിരുന്നു.
അത് സോവിയറ്റ് യൂണിയന്റെ ഭാഗമായി ഒരു ഘടക റിപ്പബ്ലിക്കായ സമയത്താൺദ്ദേഹം ജനിച്ചത്.
ഷെകെർ എന്ന സ്തലത്തെ ഒരു സോവിയറ്റ് സ്കൂളിൽ ആയിരുന്നു അദ്ദേഹം പഠിച്ചത്.
ചെറു പ്രായത്തിൽ തന്നെ സ്വയം ജോലി ചെയ്യേണ്ടിവന്നു.
ചുമട്ടുകാരനായും, നികുതിപിരിവുകാരനായും പല ജോലികളും ചെയ്തിരുന്നു.
1946ൽ അദ്ദേഹം കിർഗിസിഅയിലെ ഫ്രുൻസ് എന്ന സ്ഥലത്തെ കിർഗിസ് കാർഷിക ഇൻസ്റ്റിറ്റ്യൂട്ടിൽ മൃഗപരിപാലന വിഭാഗത്തിൽ പഠിച്ചു.
എന്നാൽ പിന്നീട് മോസ്കോയിലെ മക്സിം ഗോർക്കി 1956-1958 വരെ സാഹിത്യ ഇൻസ്റ്റിട്യൂട്ടിൽ സാഹിത്യപഠനം നടത്തി.
അടുത്ത എട്ടു വർഷം അദ്ദേഹം പ്രാവ്ദയ്ക്കു വേണ്ടി പ്രവർത്തിച്ചു.
ആദ്യത്തെ അദ്ദേഹത്തിന്റെ രചനകൾ 1952ൽ റഷ്യനിൽ പുറത്തുവന്നു.
1958ലാണ് അദ്ദേഹത്തിന്റെ ഏറ്റവും പ്രശസ്തമായ ജമീല പുറത്തുവന്നത്.
1961ൽ അദ്ദേഹം മോസ്കൊ ഫിലിം ഫസ്റ്റിവലിൽ ജൂറികളിലൊന്നായി.
2008 ജൂലൈ 16നു ഐത്ത്മതൊവിനെ കിഡ്നി സംബന്ധമായ അസുഖം മൂലം ജെർമനിയിലെ നൂറംബർഗ് ആശുപത്രിയിൽ പ്രവേശിപ്പിച്ചു.
നൂമോണിയ ബാധിച്ച് അവിടെ വച്ച് അദ്ദേഹം മരിച്ചു.
79 വയസ്സയിരുന്നു.
അദ്ദേഹത്തെ കിർഗിസ്ഥാനിലെ അതാ ബെയിത് ശ്മശാനത്തിൽ ആണ് അടക്കം ചെയ്തത്.
ന്യൂയോർക്ക് ടൈംസ് അദ്ദേഹത്തെ സോവിഎറ്റ് യൂണിയന്റെ കാലത്ത് വളരെ അകലെയുള്ള ആളുകളുടെ ശബ്ദം കേൾപ്പിക്കാൻ അദ്ദേഹത്തിന്റെ നോവലുകൾക്കും നാടകങ്ങൾക്കും കഴിഞ്ഞു എന്നാണ് പറഞ്ഞതു.
" പ്രധാന സാഹിത്യരചനകൾ ജമീല - പ്രോഗ്രസ്സ് പബ്ലിഷേഴ്സ് മോസ്കൊ വിടതരൂ, ഗുൽസാരി...
പ്രോഗ്രസ്സ് പബ്ലിഷേഴ്സ് മോസ്കൊ ആദ്യത്തെ അദ്ധ്യാപിക മലകളുടെയും സ്റ്റെപ്പികളുടെയും കഥകൾ പ്രോഗ്രസ്സ് പബ്ലിഷേഴ്സ് മോസ്കൊ റഫറൻസ്
തിരംഗ പോയിന്റ് ഇംഗ്ലീഷ് വിലാസം https://ml.wikipedia.org/wiki/Tiranga_Point
ചന്ദ്രയാൻ-2 ൻ്റെ ലാൻഡർ വിക്രം തകർന്നുവീണ ചന്ദ്രനിലെ ദക്ഷിണധ്രുവത്തിനടുത്തുള്ള സ്ഥലമാണ് തിരംഗ പോയിൻ്റ് .
2023 ഓഗസ്റ്റ് 26 ന് ബെംഗളൂരുവിലെ ഇസ്ട്രാക് ആസ്ഥാനത്തു വെച്ച് ഇന്ത്യൻ പ്രധാനമന്ത്രി നരേന്ദ്ര മോദിയാണ് പേര് പ്രഖ്യാപിച്ചത്.
ഇത് ചന്ദ്രനിലെ ഗർത്തങ്ങളായ മാൻസിനസ് സി , സിംപെലിയസ് സി എന്നിവയ്ക്കിടയിലായി 70°52′52″S 22°47′02″E ﻿ / ﻿ 70.8810°S 22.7840°E ﻿ / -70.8810; 22.7840 കോർഡിനേറ്റുകളിൽ സ്ഥിതിചെയ്യുന്നു.
തിരംഗ എന്ന പേര് ഇന്ത്യയുടെ ദേശീയ പതാകയുടെ മൂന്ന് നിറങ്ങളെ സൂചിപ്പിക്കുന്നു.
"2019-ൽ ചന്ദ്രയാൻ-2 അതിൻ്റെ കാൽപ്പാടുകൾ പതിപ്പിച്ച ചന്ദ്രോപരിതലത്തിലെ സ്ഥലത്തെ 'തിരംഗ' എന്ന് വിളിക്കും, ഇത് ഇന്ത്യയുടെ എല്ലാ ശ്രമങ്ങൾക്കും പ്രചോദനമാകും. ഞങ്ങൾക്ക് ഏതെങ്കിലും പരാജയം അന്തിമമല്ല എന്നും ഇത് ഓർമ്മിപ്പിക്കും."
ഇന്ത്യൻ പ്രധാനമന്ത്രി നരേന്ദ്ര മോദി പറഞ്ഞു.
ഇതും കാണുക ചന്ദ്രയാൻ പ്രോഗ്രാം ജവഹർ പോയിന്റ് ശിവശക്തി പോയിന്റ് അവലംബം
തിരക്കഥ ഇംഗ്ലീഷ് വിലാസം https://ml.wikipedia.org/wiki/Screenplay തിരക്കഥയുടെ ഒരു ഏട്
ചലച്ചിത്രത്തിനായോ , ടെലിവിഷൻ പ്രോഗ്രാമുകൾക്കായോ , ഹ്രസ്വചിത്രത്തിനായോ ദൃശ്യങ്ങളുടെ എഴുതുന്ന രേഖകളെയാണ്‌ തിരക്കഥ എന്നു പറയുന്നത്.
ഒരു ദൃശ്യത്തിൽ അടങ്ങിയിട്ടുള്ള സ്ഥലം, സമയം, കഥാപാത്രങ്ങൾ, ശബ്ദം, അംഗചലനങ്ങൾ തുടങ്ങി അതിലെ അന്തർനാടക സ്വഭാവം വരെ ഒരു തിരക്കഥയിൽ ഉൾക്കൊണ്ടിരിക്കുന്നു.
തിരക്കഥകൾ ചിലപ്പോൾ സ്വതന്ത്രമായവയോ അല്ലെങ്കിൽ മറ്റു സാഹിത്യരൂപങ്ങളെ അധികരിച്ചെഴുതിയവയോ ആവാം.
ചലച്ചിത്രത്തിന്റെ രൂപരേഖ.
തിരക്കഥ, അതിനെ ആശ്രയിച്ചു നിർമ്മിക്കേ സിനിമയ്ക്കു വേണ്ടിയാണ് തയ്യാറാക്കുന്നത്.
ബെർഗ്മാൻ, ഫെല്ലിനി, കുറസോവ, അന്റെണിയോണി തുടങ്ങിയ മഹാരഥന്മാരുടെ തിരക്കഥകൾ സാഹിത്യഗുണം ഉള്ളവയാണ്.
തിരക്കഥ ചലച്ചിത്രത്തിന്റെ അസ്ഥിവാരമാണ്.
ഒരു കഥ സിനിമാ മാധ്യമത്തിന്റെ സാധ്യതകൾ ഉപയോഗിച്ചു പറയുമ്പോൾ തിരക്കഥയാകും.
അത് ചലച്ചിത്രകാരന്മാരുടെ മാർഗരേഖയും അധ്യേതാക്കളുടെ പാഠ്യസാമഗ്രിയും ആണ്.
ചലച്ചിത്രസാഹിത്യത്തിന്റെ പ്രമുഖമായ ഒരു ശാഖയാണ് തിരക്കഥകൾ.
നല്ലൊരു സിനിമയ്ക്കടിസ്ഥാനം നല്ല തിരക്കഥയാണ്.
തിരക്കഥയില്ലാതെ സിനിമയെടുക്കുന്ന സംവിധായകരുമുണ്ട്.
ഒരു തിരക്കഥ നിരവധി അങ്കങ്ങൾ (scene) ആയി വിഭജിച്ചിരിക്കും.
അങ്കങ്ങളെ തിരചിത്രങ്ങൾ(Shot)ആയി വിഭജിച്ചിരിക്കും.
സാധാരണയായി സീൻ എഴുതി തീർന്നതിനുശേഷമാണ് ഓരോന്നിനെയും ഷോട്ടുകൾ ആയി വിഭജിക്കുന്നത്.
ഒരു കഥയിൽ അന്തർഭവിച്ചിട്ടുള്ള കഥയുടെ ദൃശ്യാവിഷ്കാരത്തെ സംബന്ധിച്ച വിശദീകരണത്തോടൊപ്പം കഥയുടെ ക്രമാനുഗതവും അടുക്കും ചിട്ടയുമാർന്ന വളർച്ചയും വികാസവും തിരക്കഥയിൽ പ്രതിഫലിക്കുന്നു.
തിരക്കഥ ഒരുസാഹിത്യ രൂപമല്ല.
ചിത്രീകരിക്കപ്പെടേണ്ട സംഭവങ്ങളുടെ വിശദീകരണങ്ങൾ ആണ്.
എന്നാൽ സിനിമയ്ക്ക് ശേഷം പുറത്തിറങ്ങുന്ന പുസ്തകരൂപത്തിലുള്ള തിരക്കഥകൾക്ക് ഇപ്പോൾ സാഹിത്യസ്വഭാവം കൈവന്നിട്ടുണ്ട്.
തിരക്കഥകൾ മലയാളസാഹിത്യത്തിൽ
മലയാള സാഹിത്യത്തിലെ പല പ്രമുഖരും തിരക്കഥകൾ, എന്ന നവീനമായ സാഹിത്യ ശാഖയിലൂടെ സിനിമ എന്ന മാധ്യമത്തിന്റെ വളർച്ചക്ക്‌ സഹായമായി പ്രവർത്തിച്ചിട്ടുണ്ട്‌.
എം ടി വാസുദേവൻ നായർ , പി. പത്മരാജൻ , ലോഹിതദാസ് , ശ്രീനിവാസൻ , രഞ്ജി പണിക്കർ , മധു മുട്ടം , രഞ്ജിത്ത് , വേണു നാഗവള്ളി എന്നിവർ മലയാളത്തിലെ പ്രമുഖരായ തിരക്കഥാകൃത്തുകളാണ്.
അനേകം മികച്ച തിരക്കഥകൾ മലയാള സിനിമയിൽ ഉണ്ടായിട്ടുണ്ട്.
മലയാള സിനിമയിലെ തിരക്കഥാകൃത്തുക്കൾ തോപ്പിൽ ഭാസി എസ്.എൽ. പുരം സദാനന്ദൻ ശ്രീകുമാരൻ തമ്പി എം.ടി. വാസുദേവൻ നായർ ആലപ്പി അഷ്റഫ്
പത്മരാജൻ ജോൺ പോൾ ലോഹിതദാസ് ടി. ദാമോദരൻ രഘുനാഥ് പലേരി രഞ്ജിത്ത് ശ്രീനിവാസൻ രൺജി പണിക്കർ ഡെന്നിസ് ജോസഫ് പ്രിയദർശൻ സത്യൻ അന്തിക്കാട് ഫാസിൽ എസ്.എൻ. സ്വാമി ബാലചന്ദ്രമേനോൻ വേണു നാഗവള്ളി വി.ആർ. ഗോപാലകൃഷ്ണൻ ഉദയകൃഷ്ണ സിബി.
കെ. തോമസ് ബാബു ജനാർദ്ദനൻ ടി.എ. റസാഖ് ടി.എ. ഷാഹിദ് എം. സിദ്ദുരാജ് ഇക്ബാൽ കുറ്റിപ്പുറം എ.കെ. സാജൻ ജെ.പള്ളാശ്ശേരി ബെന്നി പി. നായരമ്പലം ജിത്തു ജോസഫ് മുരളി ഗോപി ശ്യാം പുഷ്കരൻ പി. ബാലചന്ദ്രൻ വിനു കിരിയത്ത് , രാജൻ കിരിയത്ത് കലവൂർ രവികുമാർ കലൂർ ഡെന്നീസ് വി.സി. അശോക് മാർട്ടിൻ പ്രക്കാട്ട് മമാസ് കെ. ഗിരീഷ് കുമാർ വിഷ്ണു ഉണ്ണികൃഷ്ണൻ , ബിബിൻ ജോർജ് ശശിധരൻ ആറാട്ടുവഴി രജ്ജൻ പ്രമോദ് സച്ചി-സേതു ബോബി സഞ്ജയ് മധു മുട്ടം എസ്. സുരേഷ് ബാബു ദിനേശ് പള്ളത്ത് കമൽ വിനീത് ശ്രീനിവാസൻ
തിയോസഫിക്കൽ സൊസൈറ്റി ഇംഗ്ലീഷ് വിലാസം https://ml.wikipedia.org/wiki/Theosophical_Society Part of a series on Theosophy Founders of the Theosophical Society Helena Blavatsky · Henry Steel Olcott William Quan Judge Theosophists Annie Besant · Abner Doubleday Geoffrey Hodson · Archibald Keightley C. W. Leadbeater · G. R. S. Mead Isabel Cooper-Oakley · William Scott-Elliot Alfred Percy Sinnett · Brian Stonehouse Katherine Tingley · Ernest Wood Philosophical concepts Round Seven rays · Root races Organisations Theosophical Society TS Adyar · TS Pasadena TS Point Loma-Covina · TSA Hargrove United Lodge of Theosophists Theosophical texts Isis Unveiled Theosophical Masters Sanat Kumara Maitreya El Morya · Kuthumi · Paul the Venetian Serapis Bey · Master Hilarion Master Jesus · St. Germain Related topics Agni Yoga · Alice Bailey · Anthroposophy Ascended masters · Ascended Master Teachings Benjamin Creme · Esotericism Jiddu Krishnamurti · Liberal Catholic Church Living Ethics · Neo-Theosophy Order of the Star in the East ക സ തി Part of a series on Spirituality Spirituality Outline of spirituality Religion Religion History of religions Timeline of religion Traditional spirituality Christianity Mysticism Catholic spirituality Modern spirituality Spiritual but not religious New Age Syncretism New religious movement Practices experience Spiritual practice Religious experience Influences Western influences Mysticism Western esotericism Romanticism German idealism New Thought Universalism
Asian influences Enlightenment Neo-Vedanta Vipassana movement Buddhist modernism
Orientalist influences Orientalism Transcendentalism Theosophical Society Perennial philosophy Nondualism
Psychology influences Humanistic psychology True self and false self Self-realization Self-help Category:Spirituality ക സ തി
1875 ൽ ആണ് തിയോസഫിക്കൽ സൊസൈറ്റി ന്യൂയോർക്ക് സിറ്റിയിൽ രൂപം  കൊണ്ടത് .
ഹെലെനാ ബ്ളാവാത് സ്കി,ഹെൻട്രി ഓൾകോട്ട്, വില്ല്യം  ജഡ്ജ് എന്നിവരാണ് രൂപീകരണത്തിനു നേതൃത്വം  വഹിച്ചത്.
സ്ഥാപിതമായി കുറച്ചു വർഷങ്ങൾക്കു ശേഷം  ഭാരതത്തിൽ ചെന്നൈയ്ക്കടുത്ത അഡയാറിൽ തിയോസഫിക്കൽ സൊസൈറ്റിയുടെ പ്രധാന കേന്ദ്രം  തുറക്കപ്പെട്ടു.
തിയോസഫിക്കൽ സൊസൈറ്റിയുടെ മുഖ്യ ഉദ്ദേശം വിശ്വ സാഹോദര്യം Archived 2020-04-12 at the Wayback Machine .
ലോകമെമ്പാടും ജാതി, വർഗ്ഗ, നിറം, ദേശ വ്യത്യാസങ്ങളില്ലാതെ പരിപോഷിപ്പിക്കുകയും നിലനിർത്തുകയുമാണ്.
അതിനുള്ള ഒരു വേദി ഒരുക്കുക മാത്രമാണ് തിയോസഫിക്കൽ സൊസൈറ്റി ചെയ്യുന്നത്.
അംഗങ്ങൾക്ക് പ്രത്യേക നിർദ്ദേശങ്ങളോ പഠനങ്ങളോ ജീവിത രീതിയോ  കർശനമായി തെയ്‌സോഫിക്കൽ സൊസൈറ്റി നിഷ്ക്കര്ഷിക്കുന്നില്ല.
ഒരേയൊരു നിയമബന്ധമായ നിർദേശം വിശ്വ സാഹോദര്യം നിലനിർത്തുക മാത്രമാണ്.
തിയോസ് ഈ ലേഖനം ഒരു അനാഥലേഖനമാണ് .
പ്രകൃതിവിഭവങ്ങളെക്കുറിച്ച് പഠിക്കുന്നതിന് തായ്‌ലന്റ് വിക്ഷേപിക്കാനുദ്ദേശിക്കുന്ന കൃത്രിമോപഗ്രഹമാണ് തിയോസ് (THEOS) .
തായ്‌ലന്റ് എർത്ത് ഒബ്സെർ‌വേഷൻ സിസ്റ്റംസ് എന്നതിന്റെ ചുരുക്കപ്പേരാണ്‌ തിയോസ്.
2007 ഒക്ടോബർ മാസം റഷ്യയിലെ യാസ്നിയിൽ നിന്നും വിക്ഷേപിക്കാനുദ്ദേശിച്ചിരുന്ന ഇതിന്റെ വിക്ഷേപണം മറ്റു വിക്ഷേപണങ്ങളിലെ കാലതാമസം മൂലം വൈകിയിരിക്കുകയാണ്.
20 കോടി അമേരിക്കൻ ഡോളർ ചെലവഴിച്ച് വികസിപ്പിച്ച തിയോസ് പദ്ധതി 2004-ലാണ് ആരംഭിച്ചത്.
അവലംബം ↑ ↑ ജി.ഐ.എസ്. ഡെവലപ്മെന്റ് മാഗസിൻ - ജനുവരി 2008 - ന്യൂസ് 2007: ആനുവൽ റൌണ്ടപ്പ് - സ്പേസ് റേസ്
തിയ‍ഡോർ റൂസ്സോ ഇംഗ്ലീഷ് വിലാസം https://ml.wikipedia.org/wiki/Th%C3%A9odore_Rousseau
The Fisherman , 1848–9
1812-ൽ ഫ്രാൻസിൽ ജനിച്ച ചിത്രകാരനാണ് തിയ‍ഡോർ റൂസ്സോ .
പതിനേഴാം നൂറ്റാണ്ടിലേ ഡച്ച് ചിത്രകലയിൽ നിന്ന് പ്രചോദനം ഉൾക്കൊണ്ട് വരച്ചു തുടങ്ങിയ റൂസ്സോ പ്രക്രതിദൃശ്യങ്ങൾ വരച്ചാണ് പ്രസിദ്ധനായത്.
സമകാലീനരും സുഹൃത്തുക്കളുമായ മില്ലേ , ഡിയസ് എന്നിവരുടെ രചനകളും ജാപ്പാനിസ് ചിത്രകലയും അദ്ദേഹത്തെ സ്വാധിനിച്ചിരുന്നു .
കുട്ടിക്കാലം തൊട്ടേ നിറങ്ങളുടെ ലോകത്തായിരുന്ന റൂസ്സോയ്ക്ക ഒരു ചിത്രകാരൻ എന്ന നിലയിൽ അംഗീകാരം ലഭിച്ചത് 21-ാം വയസ്സിൽ ആണ് .1867-ൽ മരിക്കുന്നത് വരെ റൂസ്സോ സ്വന്തം നാടായ ബാർബിസോണിൽ തന്നെയായിരുന്നുഗ്ലാസ്ഗോ,ലണ്ടൻ,ന്യൂയോർക്ക് തുടങ്ങിയ മഹാനഗരങ്ങളിൽ അദ്ദേഹത്തിന്റെ ചിത്രങ്ങൾ പ്രദർശിപ്പിച്ചിട്ടുണ്ട് .
The Charcoal Burner's Hut (c. 1850) Dallas Museum of Art Barbizon landscape , ca.
1850 Les chênes d' Apremont അവലംബം അധിക വായനയ്ക്ക് (see index) പുറംകണ്ണികൾ
Théodore Rousseau - Rehs Galleries' biography on the artist.
Théodore Rousseau എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തിര ഇംഗ്ലീഷ് വിലാസം https://ml.wikipedia.org/wiki/Wind_wave ഉത്തരശാന്തസമുദ്രത്തിലെ പ്രക്ഷുബ്ധമായ കടൽപ്പരപ്പ് - 1989ലെ മഞ്ഞുകാലത്തു് എം.വി. നോബിൾ സ്റ്റാർ എന്ന കപ്പലിൽ നിന്നുമുള്ള വീക്ഷണം കടൽത്തിരകൾ
കാറ്റുമൂലമോ , ഭൂകമ്പംമൂലമോ ജലാശയങ്ങളുടെ ഉപരിതലത്തിലുണ്ടാകുന്ന ജലതരംഗത്തെയാണു് തിര അല്ലെങ്കിൽ തിരമാല എന്നു് പറയുന്നതു്.
സമുദ്രങ്ങൾ, തടാകങ്ങൾ, നദികൾ തുടങ്ങി തുറസ്സായ ഉപരിതലമുള്ള ജലാശയങ്ങളിൽ മുഖ്യമായും വായുപ്രവാഹം മൂലമാണ് ഈ ജലതരംഗങ്ങൾ രൂപം പ്രാപിക്കുന്നത്.
കുളങ്ങൾ, നീർക്കുഴികൾ, കിണറുകൾ തുടങ്ങിയ നന്നേ ചെറിയ ജലപ്പരപ്പുകളിൽ പോലും തിരകൾ ഉണ്ടാകാം.
എങ്കിലും ഇത്തരം തിരകൾ പ്രായേണ നിസ്സാരവും ദുർബ്ബലവുമാണു്.
ജലപ്പരപ്പിന്റെ പ്രതലവിസ്തീർണ്ണവും വായുപ്രവാഹത്തിന്റെ സ്വാധീനവും കൂടുന്നതിനനുസരിച്ച് തിരകളുടെ എണ്ണവും നീളവും ഉയരവും വർദ്ധിക്കുന്നു.
കടൽത്തീരങ്ങളിലും വൻതടാകങ്ങളിലും മഹാനദികളിലും ചെറിയ അലകൾ മുതൽ ഭീമാകാരമായ വൻതിരകൾ വരെ കാണാം.
കാലാവസ്ഥ , ഭൂപ്രകൃതി , സമുദ്രജലപ്രവാഹങ്ങൾ , സുനാമി , ഭൂകമ്പം , സമുദ്രാന്തർഭാഗത്തുള്ള അഗ്നിപർവ്വതങ്ങൾ തുടങ്ങിയ ഭൂമിശാസ്ത്രപരമായ പ്രതിഭാസങ്ങൾ എന്നിവയനുസരിച്ച് തിരമാലകളുടെ സ്വഭാവവും ദേശകാലാടിസ്ഥാനത്തിൽ വ്യത്യാസപ്പെട്ടിരിക്കും.
സമുദ്രതീരത്ത് കാണപ്പെടുന്ന തിരമാലകൾ മിക്കവയും അതിവിദൂരതയിൽ കാറ്റുമൂലം രൂപപ്പെട്ടവയാണു്.
അനേകായിരം കിലോമീറ്ററുകൾ സഞ്ചരിച്ചെത്തുന്നവയായിരിക്കും ഇവയിൽ പലതും.
പ്രാദേശികമായ വായുപ്രവാഹങ്ങൾക്കു് ഇവയിൽ പലപ്പോഴും പ്രകടമായ സ്വാധീനമില്ല.
തിയോറ ഇംഗ്ലീഷ് വിലാസം https://ml.wikipedia.org/wiki/Theora
Org ഫൗണ്ടേഷന്റെ പ്രൊജക്റ്റുകളിലൊന്നായ തിയോറ (Theora), സ്വതന്ത്ര സോഫ്റ്റ്‌വേർ തത്ത്വത്തിൽ അധിഷ്ഠിതമായ ഒരു വീഡിയോ ഫോർമാറ്റ് ആണ്.
തിയോറ സാധാരണയായി ഓഗ് (Ogg) എന്ന കണ്ടയ്നർ ഫോർമാറ്റിലാണ് ലഭ്യമാകുന്നത് എന്നതിനാൽ, ഇത് സാധാരണയായി ഓഗ് തിയോറ എന്ന് അറിയപ്പെടുന്നു.
എംപെഗ് വീഡിയോ ഫോർമാറ്റുകളുടെ ഒരു സൗജന്യ വകഭേദമായി തിയോറയെ ഉപയോഗിക്കാൻ കഴിയും.
ffmpeg2theora എന്ന സോഫ്റ്റ്‌വേർ ടൂൾ ഉപയോഗിച്ച് മറ്റു പല ഫോർമാറ്റുകളിലുള്ള വീഡിയോ ഫയലുകളെ ഓഗ് തിയോറ ആക്കി മാറ്റുവാൻ കഴിയും.
വോർബിസ് ഓഡിയോ ഫോർമാറ്റ് ഉൾപ്പെടെയുള്ള അവരുടെ മറ്റ് സ്വതന്ത്രവും തുറന്നതുമായ മീഡിയ പ്രോജക്റ്റുകൾക്കൊപ്പം ലൈസൻസിംഗ് ഫീസില്ലാതെ വിതരണം ചെയ്യുന്നു.
Org ഫൗണ്ടേഷൻ വികസിപ്പിച്ചെടുക്കുന്ന തിയോറ വീഡിയോ കംപ്രഷൻ ഫോർമാറ്റിന്റെ റഫറൻസ് നടപ്പിലാക്കുന്നതിന് വേണ്ടിയുണ്ടാക്കിയതാണ് ലിബ്തിയോറ വീഡിയോ കോഡെക്.
ഓൺ2(On2) ടെക്‌നോളജീസ് പബ്ലിക് ഡൊമെയ്‌നിലേക്ക് പുറത്തിറക്കിയ മുൻ ഉടമസ്ഥതയിലുള്ള വിപി3(VP3) കോഡെക്കിൽ നിന്നാണ് തിയോറ ഉരുത്തിരിഞ്ഞത്.
രൂപകൽപ്പനയിലും ബിറ്റ്‌റേറ്റ് കാര്യക്ഷമതയിലും ഇത് എംപെഗ് 4 (MPEG-4) പാർട്ട് 2, വിൻഡോസ് മീഡിയ വീഡിയോയുടെ ആദ്യകാല പതിപ്പുകൾ, റിയൽ വീഡിയോ(RealVideo) എന്നിവയുമായി താരതമ്യപ്പെടുത്താവുന്നതാണ്.
ഓപ്പൺ സ്റ്റാൻഡേർഡ് ഫിലോസഫിയിൽ ഇതിനെ ബിബിസിയുടെ ഡിറാക്ക് കോഡെക്കുമായി താരതമ്യപ്പെടുത്താവുന്നതാണ്.
മാക്സ് ഹെഡ്റൂം ടെലിവിഷൻ പ്രോഗ്രാമിലെ എഡിസൺ കാർട്ടറുടെ കൺട്രോളറായ തിയോറ ജോൺസിന്റെ പേരിലാണ് തിയോറ അറിയപ്പെടുന്നത്.
അവലംബം കവാടം: സ്വതന്ത്ര സോഫ്റ്റ്‌വെയർ
തിര (ചലച്ചിത്രം)
വിനീത് ശ്രീനിവാസൻ സംവിധാനം ചെയ്ത് 2013 നവംബർ 14-നു പുറത്തിറങ്ങിയ ഒരു ത്രില്ലർ ചലച്ചിത്രമാണു തിര .
ശോഭന , ധ്യാൻ ശ്രീനിവാസൻ എന്നിവർ പ്രധാന വേഷങ്ങളിലഭിനയിച്ചിരിക്കുന്ന ഈ ചിത്രത്തിന്റെ തിരക്കഥ രചിച്ചിരിക്കുന്നത് രാകേഷ് മാന്തോടിയാണ് .
2014 നവംബറിൽ തിയറ്ററിലെത്തിയ തിര മുൻ നിര താരങ്ങളുടെ അഭിനയമികവു കൊണ്ടും സംവിധാനമികവുകൊണ്ടും നിരൂപകപ്രശംസ നേടി .
അഭിനേതാക്കൾ ശോഭന - ഡോ. രോഹിണി പ്രണാബ് ധ്യാൻ ശ്രീനിവാസൻ -നവീൻ അമൃത അനിൽ - റിയ ദീപക് പറമ്പോൽ ഗൗരവ് വാസുദേവ് സിജോയ് വർഗീസ് ‌- മന്ത്രി സബിത ഗാനങ്ങൾ # ഗാനം പാടിയവർ ദൈർഘ്യം 1.
"തീരാതെ നീളുന്നേ" വിനീത് ശ്രീനിവാസൻ 3:40 2.
"താഴ്വാരം" ഹിഷാം നേഹ നായർ 5:05 3.
"നിത്യ സഹായ" നേഹ നായർ 5:14 4.
"താഴെ നീ താരമേ" സച്ചിൻ വാര്യർ , ജോബ് കുര്യൻ, സയനോര 2:50 5.
"താഴ്വാരം" നേഹ നായർ 2:52 അവലംബം പുറത്തേക്കുള്ള കണ്ണികൾ തിര ഇന്റർനെറ്റ് മൂവി ഡാറ്റാബേസിൽ Thira - Official Facebook Page
തിര (വിവക്ഷകൾ) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
തിര , സമുദ്രത്തിലെ തിരമാലകൾ എന്ന അർത്ഥത്തിൽ തിര , വെടിക്കോപ്പുകൾ, തോക്കിൽ നിറക്കുന്ന ഉണ്ട തുടങ്ങിയവ തിര , ചലച്ചിത്രത്തിനുപയോഗിക്കുന്ന വെള്ളിത്തിര, തിരശ്ശീല മാങ്ങാത്തിര , മാങ്ങായുടെ ഭക്ഷ്യയോഗ്യമായ ഭാഗം, ജലാംശം ഏതാണ്ട് പൂർണ്ണമായി ഒഴിവാക്കിയതിനുശേഷം, പൊതുവേ പരത്തിയ രൂപത്തിലുള്ളത്.
തിര (ചലച്ചിത്രം) , വിനീത് ശ്രീനിവാസൻ സംവിധാനം ചെയ്ത് 2013 നവംബർ 14-നു പുറത്തിറങ്ങിയ ഒരു ത്രില്ലർ ചലച്ചിത്രമാണു തിര
തിരക്കഥ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Thirakkatha
രഞ്ജിത്ത് സം‌വിധാനം ചെയ്ത് പൃഥ്വിരാജ് , പ്രിയാമണി , അനൂപ് മേനോൻ എന്നിവർ മുഖ്യവേഷങ്ങളിൽ അഭിനയിച്ച് 2008-ൽ പുറത്തിറങ്ങിയ മലയാളചലച്ചിത്രമാണ് '' തിരക്കഥ'' .
2008 സെപ്റ്റംബർ 12-ന് പുറത്തിറങ്ങിയ ഈ ചിത്രം അതിന്റെ പ്രമേയം കൊണ്ടും ആഖ്യാനരീതികൊണ്ടും ശ്രദ്ധിക്കപ്പെട്ടു.
2008-ലെ മികച്ച മലയാളചലച്ചിത്രത്തിനുള്ള ദേശീയ ചലച്ചിത്രപുരസ്കാരം ഈ ചിത്രം നേടി.
താരപ്രഭയിൽ ജ്വലിച്ചുനിൽക്കുമ്പോൾ പെട്ടെന്ന് അഭിനയരംഗം വിടുകയും വിസ്മൃതിയിലാവുകയും ചെയ്ത മാളവിക എന്ന ച്ലച്ചിത്രനടിയുടേയും പിൽക്കാലത്ത് താരരാജാവായി വളർന്ന അജയചന്ദ്രന്റേയും പൊലിഞ്ഞുപോയ പ്രണയത്തിന്റെ കഥ അക്ബർ അഹമ്മദ് എന്ന യുവസം‌വിധായകൻ തേടുന്നതാണ് ചിത്രത്തിന്റെ ഇതിവൃത്തം.
അന്തരിച്ച ചലചിത്രനടി ശ്രീവിദ്യയും കമലഹാസനുമായി ഉണ്ടായിരുന്നെന്നു പറയപ്പെടുന്ന ബന്ധമാണ് ചിത്രത്തിൽ പരാമർശിച്ചിരിക്കുന്നതെന്ന അഭിപ്രായമുണ്ട്.
കഥയിലെ സാമ്യങ്ങളും ചലച്ചിത്രം ശ്രീവിദ്യയ്ക്ക് സമർപ്പിച്ചിട്ടുള്ളതും ഈ അഭിപ്രായത്തിന് കാരണങ്ങളാണ്.
തന്റെ ആദ്യ ചലച്ചിത്രം 'ബ്രദേഴ്സ്' വൻ വിജയമായതിനെത്തുടർന്ന് ശ്രദ്ധേയനായ യുവസം‌വിധായകനാണ് 'അക്കി' എന്നു വിളിപ്പേരുള്ള അക്ബർ അഹമ്മദ് ( പൃഥ്വിരാജ് ).
അക്ബറും, കാമുകി ദേവയാനിയും ( സം‌വൃത സുനിൽ ) അവരുടെ മൂന്ന് യുവസുഹൃത്തുക്കളും കാസബ്ലാങ്ക എന്ന ഒരു ഭക്ഷണശാല കൂടി നടത്തുന്നു.
അക്ബറിന്റെ ചിത്രങ്ങളിൽ ഈ കൂട്ടായ്മയുടെ സഹകരണമുണ്ട്.
തന്റെ അടുത്ത ചിത്രത്തിന്റെ പ്രമേയം ആലോചിക്കുന്ന അക്ബറിന്റെ മനസ്സ് ചെന്നെത്തുന്നത് ഒരു കാലത്തെ താരറാണിയായിരുന്ന മാളവികയിലാണ് ( പ്രിയാമണി ).
മാളവികയ്ക്കൊപ്പം അരങ്ങേറ്റം കുറിച്ച അജയചന്ദ്രൻ ( അനൂപ് മേനോൻ ) വർത്തമാനകാലത്തിലെ മലയാള സിനിമയിലെ താരരാജാവായി വളർന്നു.
മാളവികയ്ക്കും അജയചന്ദ്രനുമിടയിലുണ്ടായിരുന്ന പ്രണയവും വിവാഹബന്ധവും പൊലിഞ്ഞതും അവർ അഭിനയരംഗത്തു നിന്നും പൊതുജീവിതത്തിൽ നിന്നും തിരോധാനം ചെയ്തതും എറെക്കുറെ ഒരുമിച്ചായിരുന്നു എന്നു മനസ്സിലാക്കിയ അക്ബർ തിരക്കഥാരചനയ്ക്കായി ഇരുവരുടേയും പഴയകാല ജീവിതം അന്വേഷിച്ച് യാത്രചെയ്യുന്നു.
അജയചന്ദ്രന്റെയും മാളവികയുടേയും സുഹൃത്തായിരുന്ന അകാലത്തിൽ മരണമടഞ്ഞ സം‌വിധായകൻ എബി കുരുവിള ( രഞ്ജിത്ത് ) തന്റെ ഭാര്യയ്ക്കയച്ച കത്തുകൾ എബിയുടെ മകനായ അപ്പു ( വിനീത് കുമാർ ) അക്ബറിന് നൽകുകയും അവ പഴയകാല സംഭവങ്ങളിലേക്ക് വെളിച്ചം വീശുന്നു.
മാളവികയും അജയചന്ദ്രനും പ്രണയത്തിലാവുകയും വിവാഹിതരാവുകയും ചെയ്തെങ്കിലും ആ ബന്ധം പെട്ടെന്നുതന്നെ വേർപിരിയുകയും മാളവിക അഭിനയരംഗം വിടുകയും ചെയ്തു.
വർത്തമാനകാലത്തിൽ മാളവിക എവിടെയാണെന്ന് ആർക്കും അറിയില്ല.
അക്ബറും സുഹൃത്തുക്കളും യാത്രകൾക്കും ശ്രമങ്ങൾക്കുമൊടുവിൽ കാൻസർ ബാധിച്ച് മരണാസന്നയായ മാളവികയെ കണ്ടെത്തുകയും അവർക്കും അജയചന്ദ്രനുമിടയിൽ സംഭവിച്ചതിന്റെ യാഥാർഥ്യങ്ങൾ മനസ്സിലാക്കുകയും ചെയ്യുന്നു.
അക്ബറും സുഹൃത്തുക്കളും മാളവികയെ തങ്ങളോടൊപ്പം കൂട്ടിക്കൊണ്ടു വരികയും തെറ്റിദ്ധാരണകൾ നീക്കി അവരെയും അജയചന്ദ്രനേയും ഒന്നിപ്പിക്കുകയും ചെയ്യുന്നു.
മരണം കീഴടക്കുന്നതിനു മുൻപ് തന്റെ അന്ത്യാഭിലാഷം മാളവിക അജയചന്ദ്രനെ അറിയിക്കുന്നു.
മാളവികയുടെ ആഗ്രഹപ്രകാരം ഇരുവരും തങ്ങൾ ആദ്യം കണ്ടുമുട്ടുകയും പ്രണയത്തിലാവുകയും ചെയ്ത 'ക്ലൗഡ്സ് എൻഡ്' എന്ന സുഖവാസകേന്ദ്രത്തിൽ വീണ്ടും ഒരുമിക്കുന്നിടത്ത് ചിത്രം അവസാനിക്കുന്നു അഭിനയിച്ചവർ പൃഥ്വിരാജ് – അക്ബർ അഹമ്മദ് പ്രിയാമണി – മാളവിക അനൂപ് മേനോൻ – അജയചന്ദ്രൻ രഞ്ജിത്ത് – എബി കുരുവിള സം‌വൃത സുനിൽ – ദേവയാനി വിനീത് കുമാർ – അപ്പു ജഗന്നാഥ വർമ്മ കൊച്ചിൻ ഹനീഫ നന്ദു അരുൺ നിഷാന്ത് സാഗർ എൻ.എൽ. ബാലകൃഷ്ണൻ മണിയൻപിള്ള രാജു സംഗീതം
ഈ ചിത്രത്തിന്റെ സ്കോർ, സൗണ്ട് ട്രാക്ക്, എന്നിവ നിർവ്വഹിച്ചിരിക്കുന്നത് ശരത് ആണ്.
ഒരു നീണ്ട വിടവിന് ശേഷമാണ് ശരത് ഈ ചിത്രത്തിലൂടെ തിരിച്ചെത്തിയത്.
"അരികിൽ നീ ഇല്ലയെന്ന സത്യം" (Male) മധു ബാലകൃഷ്ണൻ 3:15 2.
"ഒടുവിൽ ഒരു ശോണരേഖയായ്" ((Female) (Won Best Filmfare Award for Best Female Playback Singer – Malayalam)) കെ. എസ്. ചിത്ര 4:10 3.
"പാലപ്പൂ ഇതളിൽ" ശ്വേത മോഹൻ , Nishad 4:29 4.
"മഞ്ഞുനീരിൽ ചെന്തീക്കനൽ" (Version 1) കൽപ്പന 4:25 5.